SUPER ร่วงเกือบ3% นิวโลว์ในรอบ 2 เดือน-สวนแนวโน้มกำไรปีนี้นิวไฮ
SUPER ร่วงเกือบ 3% นิวโลว์ในรอบ 2 เดือน โดย ณ เวลา 11.44 น. อยู่ที่ระดับ 1.35 บาท ลบ 0.04 บารท หรือ 2.88% ด้วยมูลค่าซื้อขาย 440.09 ล้านบาท ราคาหุ้นร่วงสวนแนวโน้มกำไรปีนี้จะทำสถิติสูงสุดใหม่
3 ก.ค. 2560

ผู้สื่อข่าวรายงานว่า บริษัท ซุปเปอร์บล๊อก จำกัด (มหาชน) หรือ SUPER ณ เวลา 11.44 น. อยู่ที่ระดับ 1.35 บาท ลบ 0.04 บารท หรือ 2.88% ด้วยมูลค่าซื้อขาย 440.09 ล้านบาท ราคาหุ้นอ่อนตัวลงแรงในรอบ 2 เดือน โดยเทียบราคานับตั้งแต่หุ้นลงมาทดสอบระดับ 1.33 บาท เมื่อวันที่ 12 เม.ย.60

บริษัทมั่นใจว่าในปีนี้จะมีรายได้จากการขายไฟฟ้าประมาณ 9,000-10,000 ล้านบาท ขณะที่ผลกำไรในปีนี้จะทำสถิติสูงสุดใหม่ เมื่อเทียบกับปีที่ผ่านมา จากปัจจุบันบริษัทมีใบอนุญาตขายไฟฟ้า 809 เมกะวัตต์ ดำเนินการขายไฟเชิงพาณิชย์แล้ว (COD) จำนวน 735 เมกะวัตต์ ซึ่งในปีนี้บริษัทมั่นใจว่าจะ COD ได้มากกว่า 800 เมกะวัตต์